Tereza Mey Buyuk britaniyaliklarni oldinda “qiyin davrlar” kutayotgani haqida ogohlantirdi

Buyuk Britaniya Yevroittifoqdan chiqishi tufayli bo‘lajak “qiyin davrlar”ga tayyor turishi lozim. Bu haqda mamlakat bosh vaziri Tereza Mey ma’lum qildi, deya xabar beradi “RBK”. 

Mey referendumdan keyin erishilgan ijobiy iqtisodiy ko‘rsatkichlarga qaramay, Brexit davlat uchun yengil kechmasligi haqida ogohlantirdi. 
“O‘zimni hammasi yengil bo‘ladigandek ko‘rsatmoqchi emasman. Bizni oldimizda qiyin davrlar kutayotganiga tayyor turishimiz kerak, deb o‘ylayman”, — deya ta’kidladi u. 
Shu bilan birga, bosh vazir mamlakat Yevroittifoqdan chiqishdan “foydali jihatlar”ga ega bo‘lishi, Buyuk Britaniyani tuzilmadan tashqarida yangi imkoniyatlar kutayotganiga umid bildirdi.